text: Opbakning til folkeaktier til nyt teater
  25 september 2018 kl. 20.43
  I Fredericia er borgerne stolte af byens teater. Det skal nok gå med folkeaktier, siger journalist fra byen.
  - Det skal nok gå, siger journalist Nana Hanghøj, Fredericia Dagblad, på spørgsmålet om fredericianerne vil købe folkeaktier i byens nye teater, som et enigt byråd har sagt ja til, men som endnu ikke er finansieret.
  En del af pengene skal komme fra folkeaktier, foreslår teaterchef Søren Møller, og han har bestemt folkelig opbakning til ideen, siger Nana Hanghøj.
  Nana Hanghøj, journalist, Fredericia Dagblad: "Fredericianernes stolthed vokser for hver succes på teatret."
  - Fredericianernes stolthed vokser for hver succes på teatret. Man mærker det på gågaden. Folk kigger til Fredericia Teater. Nu kan de tage til København og vælte det kongelige Teater og Operaen. Det bliver man stolt af i Fredericia, siger Nana Hanghøj.
  Planerne er at bygge et nyt teater med plads til 12-1300 gæster. Det nuværende fra 1954 rummer 800 pladser.
  Hør Nana Hanghøj i klippet her:
  
  
  